“จีน” รุกฉีดวัคซีนผู้สูงอายุ หวังยกเลิกมาตรการ Zero-COVID
“จีน” เตรียมเดินหน้าฉีดวัคซีนผู้สูงอายุ ที่อายุมากกว่า 60 ปี หวังยกเลิกการบังคับใช้มาตรการโควิดเป็นศูนย์
“จีน” เตรียมเดินหน้าฉีดวัคซีนผู้สูงอายุ ที่อายุมากกว่า 60 ปี หวังยกเลิกการบังคับใช้มาตรการโควิดเป็นศูนย์
1 ธ.ค. 2565

ผู้สื่อข่าวรายงานว่า คณะกรรมการสุขภาพแห่งชาติของจีน ออกมารณรงค์เพื่อฉีดวัคซีนให้กับผู้สูงอายุ ซึ่งจุดประกายความหวังว่าจีนอาจจะยกเลิกการบังคับใช้มาตรการโควิดเป็นศูนย์ ซึ่งทำให้เกิดการลุกฮือประท้วงแบบที่ไม่เคยเกิดขึ้นมาก่อนในช่วงสุดสัปดาห์ที่ผ่านมา
โดยคณะกรรมการฯ ระบุว่า จะสนับสนุนให้ผู้มีอายุมากว่า 60 ปีได้รับวัคซีน โดยการส่งหน่วยฉีดวัคซีนเคลื่อนที่เพื่อเข้าถึงผู้สูงอายุในวัย 70 และ 80 ปีที่ไม่สามารถออกจากบ้านได้
สำหรับอัตราการฉีดวัคซีนต่ำในกลุ่มผู้สูงอายุเป็นหนึ่งในอุปสรรคสำคัญที่สุดในการยกเลิกมาตรการควบคุมที่เข้มงวดที่ทำให้ผู้คนหลายล้านคนต้องอยู่แต่ในบ้าน สร้างผลกระทบต่อเศรษฐกิจ และทำให้การเดินทางเข้าออกจากจีนเป็นเรื่องยากลำบาก
ทั้งนี้ผู้เชี่ยวชาญด้านสาธารณสุขและนักเศรษฐศาสตร์เตือนว่า การรณรงค์ให้ผู้สูงอายุเข้ารับวัคซีนเป็นการดำเนินการที่ต้องใช้เวลาหลายเดือน นอกจากนี้จีนยังต้องสร้างโรงพยาบาลและวางกลยุทธ์ระยะยาวสำหรับรับมือกับไวรัสโควิด-19 ต่อไป โดยนโยบายโควิดเป็นศูนย์มีแนวโน้มที่จะคงอยู่ไปจนถึงกลางปี 2566 และอาจถึงปลายปี 2567